Ես ինքս իմ բազմաթիւ ընկերներուս հետ յեղափոխութեան մասնակցած եմ ճիշդ ա՛յս նպատակներու իրագործման համար և այսօր ալ ամբողջականօրէն զօրավիգ կը կանգնիմ նոր կառավարութեան, որպէսզի իրագործուին այն ծրագիրները, որոնց համար 100 հազարներու հետ փողոց իջեր էինք քանի մը ամիս առաջ։ Ոչ ոքի, ոչ իսկ ամենամտահոգ մարդուն իրաւունք կու տամ նենգամտօրէն արատաւորելու իմ և իմ ընկերներու պայքարը և մեր հաւաքական նպատակի իրագործման համար ի գործ դրուող ճիգերը։ Տեսանելի են նաև շինծու և բուռն այս քարոզարշաւին իսկակա՛ն նպատակները։